  Туспуктэм: Майя Бывальцева Майя Бывальцева 12+ 23-тӥ куарусёнэ Удмуртия «Литературный диктант» калыккуспо югдытон акци борды итӥськоз. Туэ нырысьсэ ужрад Йӧскалык лыдӟетъюртын но ортчоз. Со сярысь ужъюртлэн пресс-службаез ивортӥз. 2023-тӥ арын Литература диктант куинетӥзэ радъяське ни, кичӧлтӥсез – Мурманск улосвылысь тодосъя кун лыдӟетъюрт  Диктант лыдӟиськонлы юрттон но азинтон вылысь ортчытӥське. Ужпумъёсыз пӧлын – Россиын но кунгож сьӧрын ӟуч кылэз но литертураез вӧлмытон, калыклэсь лыдӟиськон валанзэ азинтон но мукет. Ужрад 12 часын кутскоз. Литература дииктантын 20 юан. Соос классика но туала росси литератураен, Россиысь калыкъёслэн фольклоренызы но эпосэнызы герӟаськемын. Котькуд пыриськисьлы нимаз бланк сётозы, валэктонъёслы 60 минут висъяськоз. Йылпумъянъёсъя сертификатъёс, отличниклэсь но вормисьлэсь дипломзэ басьтозы. Ужрадэ Йӧскалык лыдӟиськонниын пыриськон понна гожтӥськыны кулэ. Оглом та дырлы Удмуртиын Литература диктант гожтыны сизьым инты пусъемын: Ижкарын сяна, Якшур-Бӧдьяысь ивортодэтъя но лулчебертъя центрын, Можга ёросын Трактор гуртысь лыдӟиськонниын, Пычас школаын, Квтачиысь Г. Д. Данилов нимо лыдӟиськонниын, Вылын Юриысь лыдӟиськонниын, Алнаш ёрос лыдӟиськонниын. Тодэ вайытом, 19-тӥ куарусёнэ Удмуртиын нырысьсэ «Оружейной диктант» ортчоз. Тегъёс: Литература Йӧскалыклыдӟетъюрт Удмуртия книгаос  